Алімпіядныя заданні 7 клас

Комплексная работа

1

1. Вучню прапанавалі напісаць дзесяць назоўнікаў, утвораных з дапамогай суфікса –іст. Ён напісаў:

         актывіст, альпініст, баяніст, гарманіст, гарніст, машыніст, металіст, танкіст, тэнісіст, футбаліст. У якім выпадку і чаму ён дапусціў памылку?

2. Падбярыце тры пары слоў, якія б адрозніваліся толькі прыстаўкамі і мелі супрацьлеглае значэнне.

3. З улікам асаблівасці словаўтварэння ў кожным радзе знайдзіце пятае “лішняе”. Абгрунтуйце свой выбар.

А) падагрэў, падарожжа, падарунак, падаўжэнне, падача;

б) прывоз, прыезд, прызёр, прыліў, прыцэл;

в) суглінак, сузор’е, сукенка, сутычка, сустрэча.

4. Выпраўце памылкі ва ўжыванні дзеепрыметных зваротаў. Запішыце выпраўленыя сказы.

А) Нясцерпна пякло нахіленае сонца на захад.

Б) Паабапал дарогі стаялі парыжэлыя снапы ад дажджу і ветру.

В) Пасярод поля стаяў спынены грузавік шафёрам.

Г) Жанчыны няспешна кідалі ў кузаў высахлыя снапы даўно ўжо.

5. Запішыце адпаведнікі да рускіх фразеалагізмаў у беларускай мове, растлумачце іх сэнс.

Два сапога пара –

Играть первую скрипку –

На одной ноге –

На все четыре стороны –

6. Устаўце патрэбныя літары, запішыце правільна.

Назоўнікі: камен..чык, інтэрв..ю, жанчына-..урач, аўта..завод, салаў..і, (ня)..праўда, (не)пагадзь, вераб’і.

Прыметнікі: (доўга)чаканы, пчалі..ы, (гаркавата)салёны, нясві..кі, турыс..і.

Лічэбнікі: 60-ты, 17, 585, 7-ра, 1974-ты, 10 (запісаць лічэбнікі словамі).

Займеннікі: (у)весь, якога(н..бу..ь), хто(с..ці), (абы)які, (не)шта.

7. Выпраўце памылкі ва ўжыванні дзеепрыслоўяў. Правільна пабудуйце сказы.

А) Пад’язджаючы да горада, пайшоў дождж.

Б) Даведаўшыся пра поспехі сястры, мяне ахапіла радасць.

В) Выбрабоўваючы новы самалёт, з лётчыкам здарылася бяда.

Г) Успамінаючы родныя мясціны, дзяўчыну не пакідала думка хутчэй наведаць іх.

8. Тут пераблытаны часткі прыказак і прымавак. Запішы прыказкі правільна.

Як гукнеш,                                           а спраў на вяршок.

Згода будуе,                                        а той, хто дае.

З вялікага грому,                               то забудзецца.

Як ляжа спаць,                                нязгода руйнуе.

Слоў мяшок,                                    так і адгукнецца.

Не той багаты, хто мае,             малы дождж.

9. Напішыце словы ветлівасці (не менш за тры), з дапамогаю якіх можна выказаць просьбу: ...... ;    прабачэнне: ......... .

10. Да якога стылю маўлення адносіцца тэкст. Абгрунтуйце сваю думку.

         Рабчык – птушка сямейства цецеруковых атрада курападобных. Пашыраны ў лясной зоне Еўропы і Азіі. Аселая птушка, селіцца парамі ў вільготных лясах, асабліва па далінах рэк. Гняздуецца на зямлі. На Беларусі найбольш трапляецца на поўдні. Даўжыня да 40 см, маса да 580 г. Апярэнне рабое, рыжавата-шэрае з пярэсцінамі. У самцоў на галаве чубок. Крылы кароткія, тупыя. Ніжняя частка цэўкі і пальцы неапераныя.